
Παπαστράτος: Εργοδότης επιλογής με δύο κορυφαίες διακρίσεις

· Επαναπιστοποίηση Equal Salary για την Παπαστράτος – η πρώτη και μοναδική εταιρεία στην Ελλάδα που έχει λάβει την απαιτητική αναγνώριση ESC
· «Κορυφαίος εργοδότης» στην Ελλάδα για 9η συνεχή χρονιά

Ασπρόπυργος, 25 Ιανουαρίου 2023
Η Παπαστράτος, πιστή στο όραμά της για τη δημιουργία ενός εργασιακού περιβάλλοντος ισότητας και συμπερίληψης, κατέκτησε για μία ακόμη χρονιά δύο σημαντικές πιστοποιήσεις από διεθνείς, ανεξάρτητους φορείς.
Το 2019 η Παπαστράτος, πρώτη εταιρεία στην Ελλάδα τότε, έλαβε την πιστοποίηση Equal Salary, αποδεικνύοντας ότι αποτελεί ένα εργασιακό περιβάλλον που παρέχει ίσες ευκαιρίες και ίσες αμοιβές. Η εκ νέου αξιολόγηση που διενεργήθηκε από την PwC και η επαναπιστοποίησή της από το ανεξάρτητο, μη κερδοσκοπικό ίδρυμα EQUAL-SALARY επιβεβαιώνει τη δέσμευση της εταιρείας να αποτελεί έναν ισότιμο χώρο εργασίας χωρίς διακρίσεις φύλων, διασφαλίζοντας μισθολογική ισότητα για την παροχή ίδιας εργασίας και ίσες ευκαιρίες ανέλιξης σε όλους. Η Παπαστράτος παραμένει μέχρι και σήμερα η μοναδική εταιρεία που έχει λάβει την πιστοποίηση Equal Salary στη χώρα μας και, ως μέλος της μητρικής Philip Morris International (PMI) που έλαβε την αντίστοιχη παγκόσμια πιστοποίηση, με ισχύ ως το 2025, αποδεικνύει σταθερά  ότι πρόκειται για έναν εργοδότη επιλογής που λειτουργεί με αίσθημα ισότητας και συμπερίληψης. 
Επιπρόσθετα, η Παπαστράτος βραβεύεται για ένατη συνεχή χρονιά ως «Κορυφαίος Εργοδότης» στην Ελλάδα για το 2023, από τον διεθνώς αναγνωρισμένο οργανισμό Top Employers Institute, για τις βέλτιστες πρακτικές της και την εργασιακή εμπειρία που προσφέρει στους ανθρώπους της. Παράλληλα, η μητρική εταιρεία PMI αναγνωρίστηκε για άλλη μία χρονιά ως «Κορυφαίος Εργοδότης», τόσο στην Ευρώπη όσο και παγκοσμίως.
Η Παπαστράτος έχοντας διαχρονικά ως προτεραιότητα τους ανθρώπους της, είναι αφοσιωμένη στην προσέλκυση ταλέντων, την ανάπτυξή τους και τη διαμόρφωση συνθηκών συμπερίληψης στο χώρο εργασίας. Η εταιρεία συνεχίζει με συνέπεια να προσφέρει ευκαιρίες εξέλιξης στους εργαζομένους της μέσω προγραμμάτων εκπαίδευσης που, μόνο το 2022 ξεπέρασαν τις 100.000 ώρες. Ακόμα, ήδη από το 2021 η εταιρεία είχε προχωρήσει στην κάλυψη του 41% των υψηλόβαθμων διευθυντικών θέσεων από γυναίκες, καθώς και στην παροχή γονικής άδειας επιπλέον 9 εβδομάδων σε σχέση με την ελληνική νομοθεσία, χορηγώντας συνολικά έως 18 εβδομάδες στο βασικό άτομο φροντίδας και έως 8 εβδομάδες στο δευτερεύον.
Με αφορμή τις δύο διακρίσεις, η Μαρία Πατακιούτη, Γενική Διευθύντρια Ανθρώπων και Κουλτούρας της Παπαστράτος και Ν.Α. Ευρώπης της PMI, δήλωσε: «Βασική προτεραιότητά μας παραμένει η διαμόρφωση ενός εργασιακού περιβάλλοντος, όπου οι άνθρωποί μας νιώθουν ξεχωριστοί και περήφανοι και ξεδιπλώνουν δημιουργικά τις δεξιότητες και τα ταλέντα τους, χωρίς κανενός είδους αποκλεισμούς και διακρίσεις. Η πιστοποίηση Equal Salary αλλά και η συστηματική αναγνώρισή μας ως “Κορυφαίος Εργοδότης” έρχονται να επιβεβαιώσουν ότι η Παπαστράτος δεν είναι απλά ένας καλός εργοδότης αλλά ένας εργοδότης επιλογής. Στόχος μας είναι να συνεχίσουμε σταθερά στον ίδιο δρόμο, κρατώντας ως βασικούς κατευθυντήριους άξονες τις αρχές της ισότητας και της συμπερίληψης».	
Σχετικά με την ΠΑΠΑΣΤΡΑΤΟΣ  

H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της και, με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI, δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Σεπτέμβριο του 2022,  περίπου 13,5 εκατ. ενήλικοι καπνιστές σε όλο τον κόσμο, εξαιρώντας τη Ρωσία και την Ουκρανία, και περισσότεροι από 400.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε 70 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για τη Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία μέχρι σήμερα έχει ξεπεράσει τα 200 εκατ. ευρώ. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr. 

Για επικοινωνία με την εταιρεία: Κατερίνα Χατζοπούλου, Διευθύντρια Επικοινωνίας και Δημοσίων Σχέσεων, Παπαστράτος, τηλ. 210 4193000, Katerina.Chatzopoulou@pmi.com , Άκης Κελέσης, Account Director αία relate, τηλ. 210 7418935, kelesis@aea.gr.


image1.png
Q 5005000 (003),jpg [ e % @ 100%

ETAIPIA THE PHILIP MORRIS INTERNATIONAL

#prostokalytero

H om0 g™ WP 2 el w8





